cyanic-selkie/wikianc huggingface dataset:
মারাত আল-নুমানের গ্রেট মসজিদ
মারাত আল-নুমানের গ্রেট মসজিদ (جَامِع مَعَرَّة ٱلنُّعْمَان ٱلْكَبِير) সিরিয়ার হামা এবং আলেপ্পোর মধ্যবর্তী মারাত আল-নুমান শহরের দ্বাদশ শতাব্দীর আইয়ুবী যুগের একটি মসজিদ। থাম্ব|272x272পিক্সেল| গ্রেট মসজিদের মিনার
ড্রাকুলা স্যার
ড্রাকুলা স্যার হল ২০২০ সালে মুক্তি প্রাপ্ত বাংলা ভাষার ভারতীয় ভৌতিক ও রোমাঞ্চকর চলচ্চিত্র, যা দেবালয় ভট্টাচার্য পরিচালিত ও এস.ভি.এফ. এর ব্যানারে শ্রীকান্ত মোহতা ও মহেন্দ্র সোনি দ্বারা প্রযোজিত। অনির্বাণ ভট্টাচার্য, মিমি চক্রবর্তী, বিদীপ্তা চক্রবর্তী, রুদ্রনীল ঘোষ, সামিউল আলম, কাঞ্চন মল্লিক এবং সুপ্রিয় দত্ত অভিনীত ছবিটি প্রাথমিকভাবে এক শিক্ষকের কাহিনীকে অনুসরণ করে, যে বড় ক্যানাইন দাঁত যুক্ত হওয়ার জন্য "ড্রাকুলা স্যার" নামে পরিচিত, অবশেষে ভ্যাম্পায়ার হয়ে যায়।
এই ছবিটি পূজা সময়ে ২০২০ সালের ২১ শে অক্টোবর প্রেক্ষাগৃহে মুক্তি পায়। চলচ্চিত্রটি প্রাথমিকভাবে ২০২০ সালের ১ মে মুক্তি পাওয়ার কথা ছিল, তবে তা কোভিড-১৯ মহামারীর কারণে স্থগিত করা হয়। নকশালবাড়ি বিপ্লবের সময়ের একজন বিপ্লবীর গল্পকে কেন্দ্র করে চলচ্চিত্রটি নির্মিত হয়। এটি পশ্চিমবঙ্গ ভিত্তিক একটি মাওবাদী আন্দোলন ছিল, যা এখনও চলছে।
আশা এনকাউন্টার
আশা এনকাউন্টার হল ২০২২ সালে মুক্তপ্রাপ্ত ভারতীয় তেলেগু ভাষার একটি ডকুড্রামাধর্মী চলচ্চিত্র। এই চলচ্চিত্রটি রচনা এবং পরিচালনা করেছেন আনন্দ চন্দ্র। ২০১৯ সালে হায়দরাবাদে একটি মেয়েকে করা গণধর্ষণ ও হত্যার উপর ভিত্তি করে চলচ্চিত্রটি তৈরি করা হয়। চলচ্চিত্রটি ১ জানুয়ারী ২০২২ এ মুক্তি পায়।
পটভূমি
২০১৯ সালের দিসা গণধর্ষণের উপর ভিত্তি করে চলচ্চিত্রটি তৈরি করা হয়। যেখানে একটি লরিতে থাকা ৪ জন লোক একটি যুবতী মেয়েকে ধর্ষণ করে হত্যা করেছিল।
কুড়লিগি
কুড়লিগি (Kudligi) ভারতের কর্ণাটক রাজ্যের বেল্লারী জেলার একটি পঞ্চায়েত-শাসিত শহর।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৯৬ মিটার (১৯৫৫ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে কুড়লিগি শহরের জনসংখ্যা হল ২১,৮৫৫ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৫৪%। পুরুষদের মধ্যে সাক্ষরতার হার ৬২% এবং নারীদের মধ্যে এই হার ৪৬%। সারা ভারতের সাক্ষরতার হার ৫৯.৫%, তার চাইতে কুড়লিগি এর সাক্ষরতার হার কম।
এই শহরের জনসংখ্যার ১৫% হল ৬ বছর বা তার কম বয়সী।
উদ্দেশ্যপ্রণোদিত প্রচারণা প্রতিমান
উদ্দেশ্যপ্রণোদিত প্রচারণা প্রতিমান রাজনৈতিক অর্থনীতির আলোচনায় ব্যবহৃত একটি ধারণাগত প্রতিমান যা এডওয়ার্ড হার্মান ও নোম চম্‌স্কি উপস্থাপন করেন। তাঁরা এই প্রতিমানের সাহায্যে বৃহৎ ব্যবসায়িক প্রতিষ্ঠান তথা কর্পোরেশন দ্বারা পরিচালিত গণমাধ্যমগুলিতে কীভাবে উদ্দেশ্যপ্রণোদিত প্রচারণা ও ব্যবস্থাগত পক্ষপাত কাজ করে, তা ব্যাখ্যা করার চেষ্টা করেন। কীভাবে কোনও দেশ বা অঞ্চলের জনসমষ্টিকে স্বার্থসিদ্ধির জন্য কৌশলে নিপুণভাবে পরিচালিত করা হয় এবং উদ্দেশ্যপ্রণোদিত প্রচারণার সাহায্যে কীভাবে স্বরাষ্ট্রীয় ও আন্তর্জাতিক পর্যায়ের অর্থনৈতিক, সামাজিক ও রাজনৈতিক নীতির প্রশ্নে কীভাবে জনসাধারণের মনে সম্মতি "শিল্পোৎপাদন" করা হয়, এই প্রতিমানে তা ব্যাখ্যা করার চেষ্টা করা হয়েছে। এই তত্ত্বে দাবী করা হয় যে কর্পোরেশন-চালিত প্রচারমাধ্যমগুলি এমনভাবে সংগঠিত (যেমন বিজ্ঞাপন, প্রচারমাধ্যম মালিকানার কেন্দ্রীভবন বা সরকারী তথ্য সরবরাহ) যে তার ফলে একটি অন্তর্নিহিত স্বার্থের সংঘাত সৃষ্টি হয় এবং ফলে প্রচারমাধ্যমগুলি গণতন্ত্র-বিরোধী উপাদানগুলির উদ্দেশ্যপ্রণোদিত প্রচারক হিসেবে কাজ করে।
উদ্দেশ্যপ্রণোদিত প্রচারণা প্রতিমান প্রথম ১৯৮৮ সালে ম্যানুফ্যাকচারিং কনসেন্ট নামক গ্রন্থে প্রকাশিত হয়। এটিতে কর্পোরেশন-চালিত প্রচারমাধ্যমগুলিকে এক ধরনের ব্যবসা হিসেবে দেখা হয় যাদের আগ্রহ জনগণের সেবার লক্ষ্যে মানসম্মত সাংবাদিকতামূলক কার্যকলাপ নয়, বরং পাঠক-শ্রোতা-দর্শকদেরকে (যারা হল পণ্য) অন্যান্য ব্যবসা প্রতিষ্ঠানের (বিজ্ঞাপনদাতা) কাছে বিক্রয় করা। প্রচারমাধ্যমের "সামাজিক উদ্দেশ্য" সম্পর্কে চম্‌স্কি লেখেন যে "...প্রতিষ্ঠানগুলি সম্পর্কে অধ্যয়ন এবং এগুলি কীভাবে কাজ করে, তা সযত্নে এড়িয়ে যেতে হবে, তবে প্রান্তিক বিষয়াবলী কিংবা আপেক্ষিকভাবে অজ্ঞাত পাণ্ডিত্যপূর্ণ রচনাগুলি এর ব্যতিক্রম।" তত্ত্বটিতে পাঁচটি সাধারণ "ছাঁকনি" অনুমান করা হয়, যেগুলি সংবাদ মাধ্যমে কী ধরনের সংবাদ পরিবেশিত হবে, তা নির্ধারণ করে। এগুলি হল: প্রচারমাধ্যমের মালিকানা, প্রচারমাধ্যমটির অর্থসংস্থানের উৎস, খবরের যোগান, সত্য উদ্ঘানকারীদের বিরুদ্ধে সমালোচনার ঝড় (মার্কিন ইংরেজিতে Flak "ফ্ল্যাক"), এবং সাম্যবাদ প্রতিরোধ কিংবা "ভয়ের মতাদর্শ"। এগুলির মধ্যে প্রথম তিনটিকে লেখকদ্বয় সবচেয়ে গুরুত্বপূর্ণ মনে করেন। ১১ই সেপ্টেম্বরের আক্রমণের পরে প্রকাশিত সংস্করণগুলিতে চমস্কি ও হারম্যান পঞ্চম ছাঁকনিটিতে সাম্যবাদ প্রতিরোধকে "সন্ত্রাসের বিরুদ্ধে যুদ্ধ" এবং সন্ত্রাসবাদ প্রতিরোধ" দ্বারা প্রতিস্থাপন করেন, এবং তাদের মতে এই ক্ষেত্রেও ছাঁকনিটি একই পদ্ধতিতে কাজ করে।
যদিও এই প্রতিমানটি মার্কিন যুক্তরাষ্ট্রের প্রচারমাধ্যমগুলির উপর ভিত্তি করে নির্মাণ করা হয়েছিল, চমস্কি ও হারম্যান বিশ্বাস করেন যে তত্ত্বটি এমন যেকোনও দেশের জন্য প্রযোজ্য যে দেশের মৌল অর্থনৈতিক কাঠামো ও সাংগঠনিক মূলনীতিগুলি এই প্রতিমানে বর্ণিত হয়েছে এবং যেগুলি প্রচারমাধ্যম পক্ষপাতের কারণ হয়ে দাঁড়ায়। তাঁদের এই মূল্যায়ন বেশ কয়েকজন বিশেষজ্ঞ নিশ্চিত করেছেন এবং উদ্দেশ্যপ্রণোদিত প্রচারণাতে প্রচারমাধ্যমগুলির ভূমিকা তারপরে পশ্চিম ইউরোপ এবং লাতিন আমেরিকাতেও পরীক্ষানিরীক্ষার মাধ্যমে নির্ণয় করা হয়েছে।
মায়া লিন্ডহোম
মায়া লিন্ডহোম (Maya Lindholm; জন্ম: ২০ ডিসেম্বর ১৯৯০) একজন ২.৫ পয়েন্ট জার্মান হুইলচেয়ার বাস্কেটবল খেলোয়াড়।
খেলোয়াড় জীবন
মায়া জার্মান জাতীয় হুইলচেয়ার বাস্কেটবল দলের প্রতিনিধিত্ব করে ২০১২ সা্লের লন্ডন মহিলা গ্রীষ্মের প্যারালিম্পিকে স্বর্ণপদক লাভ করেছিলেন। তিনি বহুবার বার তাঁর দেশের হয়ে হুইলচেয়ার বাস্কেটবল দলের প্রতিনিধিত্বব করেছেন, তাঁর মধ্যে আছে ২০১১ সালের ইউরোপীয় দলগত খেতাব, ২০১৩ সালে ইউরোপীয় দলগত রানার্স-আপ এবং ২০১৬ সালের রিউ দি জানেইরু গ্রীষ্মের প্যারালিম্পিক তিনি সেখানে রৌপ্য পদক লাভ করেছিলেন। এই উল্লেখ সফলতার জন্য জার্মানির রাষ্ট্রপতি জোয়াচিম গৌক জার্মানি দলকে জার্মানের সর্বোচ্চ ক্রীড়া সম্মান, সিলবারনেস লরবার্ব্লাট (সিলভার লরেল লিফ) দিয়ে ভূষিত করেছিলেন।
বিলাসপুরী ভাষা
বিলাসপুরী (Takri: 𑚠𑚮𑚥𑚭𑚨𑚞𑚱𑚤𑚯), বা কহলুরী ভাষা (Takri:𑚊𑚩𑚥𑚱𑚤𑚯) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের বিলাসপুর জেলা ও পাঞ্জাব রাজ্যের রূপনগর ও হোশিয়ারপুর জেলায় বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের বিপন্ন ভাষাগুলির তালিকাভুক্ত করেছে৷ পূর্বতন পাঞ্জাবের পার্বত্য অঞ্চলে অবস্থিত বিলাসপুর রাজ্যে বসবাসকারী জনগোষ্ঠী বিলাসপুরীভাষী।
বিলাসপুরী ভাষাকে পশ্চিমা পাহাড়ি ভাষাগোষ্ঠীর অন্তর্ভুক্ত করা হলেও ভারতের জনগণনায় এটিকে পাঞ্জাবি ভাষার উপভাষা হিসেবে উপস্থাপন করা হয়েছে।
উপভাষা
বিলাসপুরী ভাষার পাঁচটি উপভাষা হল:
এই ভাষার উপভাষাগুলি এতটা পরস্পর সাদৃশ্যযুক্ত যে বাইরের যে কেউ এটিকে একটিই উপভাষা বলে মনে করবে৷
লিপি
বিলাসপুরী ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা কহলুরী লিপি নামে পরিচিত৷ তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷
জনসংখ্যা
২০১১ খ্রিস্টাব্দের জনগণনা অনুযায়ী ভারতে সিরমৌরী ভাষাভাষীর সংখ্যা ২,৯৫,৮০৫ জন, যেখানে ২০০১ খ্রিস্টাব্দে এই জনসংখ্যা ছিলো ১,৭৯,৫১১ জন৷ পাঞ্জাবের হোশিয়ারপুর জেলার পার্বত্য অঞ্চলের ভাষাও পাহাড়ি ভাষা।
বর্তমান অবস্থা
বিলাসপুরী ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। এই ভাষাটি কোন সরকারি পদমর্যাদা নেই এবং এটি বর্তমানে পাঞ্জাবী ভাষার একটি উপভাষা হিসেবে পরিগণিত হয়। ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, অর্থ অধিকাংশ বিলাসপুরী ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।
ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷ আবার বিলাসপুরীর মতো কিছু ভাষা হয়ে রয়েছে বৃহত্তর পাঞ্জাবির উপভাষা৷
জনযুগম
জানায়ুগম ভারতের কেরল থেকে প্রকাশিত একটি মালায়ালাম দৈনিক পত্রিকা।      এটি ভারতের কমিউনিস্ট পার্টির কেরালা রাজ্য কমিটির অফিসিয়াল অঙ্গ। এটি বিনামূল্যের সফ্টওয়্যার ব্যবহার করা ভারতের প্রথম পত্রিকা। মূলত ১৯৪৭ সালে দলের সংবাদ ও মতামত প্রচারের জন্য কিলন থেকে একটি সাপ্তাহিক পত্রিকা হিসাবে শুরু হয়েছিল, পরে এটি একটি দৈনিক পত্রিকায় রূপান্তরিত হয়। প্রথম সম্পাদক হলেন এন গোপিনাথন নায়ার (ওরফে ভেলিয়া গোপি) এবং প্রথম ম্যানেজার আর গোপীনাথন নায়ের (ওরফে কোচু গোপি)। ভারতের কমিউনিস্ট পার্টির প্রবীণ ব্যক্তিত্ব এম এন গোবিন্দন নায়ার সাপ্তাহিক থেকে দৈনিক পত্রিকায় প্রকাশনাটির রূপান্তরকে সমর্থন করেছিলেন। ১৯৫০ এর দশকে, এটি দৈনিক সংবাদপত্র হিসাবে প্রকাশিত হতে থাকে এবং ১৯৭০ এর দশকে এই  প্রকাশনা পরিবার সিনেরমা, একটি চলচ্চিত্র সাপ্তাহিক, বালয়ুগম, একটি শিশু মাসিক এবং জানায়ূগম নভেলপাথিপ্পু, একটি সাহিত্য পত্রিকা বের করেছিল। পরে, এই সমস্ত প্রকাশনা এক এক করে বন্ধ হয়ে যায় এবং ক্যালিকট থেকে কেবল একটি মাসিক পত্রিকা বাকি ছিল। ২০০৭ সালে জানায়ুগমকে নতুনভাবে পুনর্জীবিত করা হয়, বর্তমানে এটি একটি দৈনিক সংবাদপত্র। সি উন্নিজার মতো মার্কসবাদী তাত্ত্বিকরা এর প্রধান সম্পাদক ছিলেন। এর প্রধান সম্পাদক কানম [[রাজেন্দ্রন|কানাম রাজেন্দ্রন]] এবং সম্পাদক হলেন রাজাজি ম্যাথিউ থমাস ।
ফ্রি/ওপেন সোর্স সফটওয়্যার
নভেম্বর 2019 এ, সংবাদপত্রটি ওপেন-সোর্স সফ্টওয়্যারে স্থানান্তরিত হয়। সমস্ত ডেস্কটপ কুবুন্টু লিনাক্সে স্থানান্তরিত হয়, সমস্ত চিত্র সম্পাদনা জিআইএমপিতে স্থানান্তরিত হয় এবং সমস্ত ডেস্কটপ প্রকাশনা স্ক্রিবাসে সরানো হয়। ফ্রি সফটওয়্যার ব্যবহার থেকে সঞ্চয় হয় ১০ কোটি ভারতীয় রুপি (১৩০,০০০ ডলার)।
বাগাদী ইউনিয়ন
বাগাদী বাংলাদেশের চাঁদপুর জেলার অন্তর্গত চাঁদপুর সদর উপজেলার একটি ইউনিয়ন।
আয়তন
বাগাদী ইউনিয়নের আয়তন ৩,৩৯৮ একর।
ক্রিস প্রিঙ্গল
ক্রিস্টোফার প্রিঙ্গল (Chris Pringle; জন্ম: ২৬ জানুয়ারি, ১৯৬৮) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও কোচ। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০ থেকে ১৯৯৫ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
বাগাদী ইউনিয়ন
জনসংখ্যার উপাত্ত
২০১১ সালের পরিসংখ্যান অনুযায়ী বাগাদী ইউনিয়নের জনসংখ্যা ৩২,১৬৩ জন। এর মধ্যে পুরুষ ১৫,৪১৭ জন এবং মহিলা ১৬,৭৪৬ জন। মোট পরিবার ৬,৭৪০টি।
ক্রিস প্রিঙ্গল
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নেদারল্যান্ডস দলের প্রতিনিধিত্ব করেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে ব্যাটিং করতেন ক্রিস প্রিঙ্গল।
প্রথম-শ্রেণীর ক্রিকেট
১৯৮৯-৯০ মৌসুম থেকে ১৯৯৫-৯৬ মৌসুম পর্যন্ত ক্রিস প্রিঙ্গলের প্রথম-শ্রেণীর খেলোয়াড়ী জীবন চলমান ছিল। মজবুত গড়নের অধিকারী ক্রিস প্রিঙ্গল চটপটে মিডিয়াম পেসার হিসেবে পরিচিতি লাভ করেছেন। তার পেস কখনো টেস্ট মানের উপযোগী হিসেবে গণ্য হয়নি। ১৯৮৯ থেকে ১৯৯৮ সময়কালে স্টেট চ্যাম্পিয়নশীপে অকল্যান্ডের পক্ষে খেলেন।
বাগাদী ইউনিয়ন
প্রশাসনিক কাঠামো
বাগাদী ইউনিয়ন চাঁদপুর সদর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম চাঁদপুর সদর থানার আওতাধীন। এটি জাতীয় সংসদের ২৬২নং নির্বাচনী এলাকা চাঁদপুর-৩ এর অংশ।
ক্রিস প্রিঙ্গল
আন্তর্জাতিক ক্রিকেট
আন্তর্জাতিক ক্রিকেটে অংশগ্রহণের সূচনালগ্নে অন্যতম স্মরণীয় ঘটনার সৃষ্টি করেন। প্রথম-শ্রেণীর ক্রিকেট প্রতিযোগিতা শেল ট্রফিতে ছয়টিমাত্র খেলায় অংশ নেয়ার পর ইংল্যান্ডে চলে যান। ১৯৯০ সালে ইংল্যান্ডের ব্রাডফোর্ড লীগে ক্রিকেট খেলেন ক্রিস প্রিঙ্গল। লিডসের হেডিংলি স্টেডিয়ামে অনুশীলন চলাকালে তিনি আসন্ন ইংল্যান্ড-নিউজিল্যান্ডের মধ্যকার ওডিআইয়ে অংশগ্রহণের আগ্রহ ব্যক্ত করেছিলেন। তবে, তিনজন বোলারের আঘাতপ্রাপ্তি কিংবা অনুপস্থিতিতে দুই খেলায় তার অংশগ্রহণ করার সুযোগ ঘটে।
বাগাদী ইউনিয়ন
শিক্ষা ব্যবস্থা
২০১১ সালের পরিসংখ্যান অনুযায়ী বাগাদী ইউনিয়নের সাক্ষরতার হার ৫০.৩%।
ক্রিস প্রিঙ্গল
পাকিস্তান গমন
১৯৯০-৯১ মৌসুমে করাচীতে স্বাগতিক পাকিস্তানের বিপক্ষে টেস্টে অভিষিক্ত হন। নিজস্ব তৃতীয় টেস্টে ১৫২ রান খরচায় ১১ উইকেট পান। তন্মধ্যে, প্রথম ইনিংসে ৭/৫২ বোলিং পরিসংখ্যান গড়েছিলেন। এ খেলাসহ পুরো সিরিজটি বিতর্কের মুখে নিপতিত হয়। উভয় দলই বলে ক্ষত সৃষ্টির জন্যে অভিযুক্ত হয়। প্রিঙ্গল বোতলের ছিপি দিয়ে বলে ক্ষত সৃষ্টি করেন। অন্তর্বর্তীকালীন টেস্টে দলে অন্তর্ভূক্তি ঘটে তার। তবে, টেস্টের তুলনায় ওডিআইয়ে অধিক সফলতা পান। তেমন দর্শনীয় বোলিং ভঙ্গীমার অধিকারী না হলেও শেষেরদিকের ওভারগুলোয় চমৎকারভাবে ইয়র্কার মারতেন।
১৯৯০ সালে হোবার্টের বেলেরিভ ওভালে অস্ট্রেলিয়ার বিপক্ষে দূর্দান্ত ক্রীড়াশৈলী প্রদর্শন করেন। প্রিঙ্গল দলের ৫০তম ওভারে বোলিং করতে আসেন। চূড়ান্ত ওভারে অস্ট্রেলিয়ার জয়ের জন্যে প্রয়োজন ছিল মাত্র দুই রান। ব্রুস রিড রান আউটের শিকার হলে টাইয়ের স্বপ্ন ভেঙে যায় ও তিনি মেইডেন ওভার লাভ করলে নিউজিল্যান্ড দল নাটকীয়ভাবে এক রানে বিজয়ী হয়।
১৯৯৪ সালে ১১ নম্বরে ব্যাটসম্যান হিসেবে ওডিআইয়ের ইতিহাসে প্রথমবারের মতো দলের সর্বোচ্চ রান সংগ্রাহকে পরিণত হন। নিউজিল্যান্ডের সংগৃহীত ১৭১/৯ রানের মধ্যে তার অবদান ছিল অপরাজিত ৩৪ রান।
অবসর
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। নেদারল্যান্ডসে ক্রিকেট খেলেন ও কোচের দায়িত্ব পালন করতেন। তবে, ১৯৯৮ সালে পায়ের গোড়ালিতে আঘাতের কারণে ক্রিকেট খেলায় ইতি টানেন।
ইম্পেরিয়াল লায়ন্স
ইম্পেরিয়াল লায়ন্স (Imperial Lions) সেন্ট্রাল গটেং ও নর্থ ওয়েস্ট প্রদেশের বিশেষ প্রাধিকারপ্রাপ্ত পেশাদার ক্রিকেট দল। ব্যবসায়িক সম্প্রচারজনিত চুক্তির কারণে দলটি ইম্পেরিয়াল লায়ন্স নামে পরিচিত।
২০০৩ সালে এতদ্বাঞ্চলের সর্বোচ্চ স্তরের প্রথম-শ্রেণীর ক্রিকেটে অংশগ্রহণকারী এবং দক্ষিণ আফ্রিকা জাতীয় ক্রিকেট দলের প্রধান কেন্দ্রবিন্দু হিসেবে পরিচিত সেন্ট্রাল গটেং লায়ন্স ক্রিকেট দল ও নর্থ ওয়েস্ট ক্রিকেট দল একীভূত হয়ে এ বিশেষ দলটি গঠন করে।
জোহেন্সবার্গের নিউ ওয়ান্ডারার্স স্টেডিয়াম ও পচেফস্ট্রুমের সেনওয়েস পার্ক-এ নিজেদের খেলা আয়োজন করে। সম্মিলিতভাবে গঠিত দলটি প্রথম-শ্রেণীর ক্রিকেট প্রতিযোগিতা ফোর-ডে ফ্র্যাঞ্চাইজ সিরিজ-এ অংশগ্রহণসহ মোমেন্টাম ওয়ান ডে কাপ ও সিএসএ টি২০ চ্যালেঞ্জ সীমিত ওভারের প্রতিযোগিতায় অংশ নেয়। বর্তমানে দলটি ফোর-ডে ফ্রাঞ্চাইস সিরিজ প্রতিযোগিতার শিরোপাধারী দল।
দলীয় সদস্য
২০১৫-১৬ ও ২০১৬-১৭ মৌসুমে লায়ন্সের সাথে চুক্তিবদ্ধ ও দ্বিতীয় একাদশ দলে প্রতিনিধিত্বকারী খেলোয়াড়দেরকে দেখানো হয়েছে।
উৎস: ২০১৫-১৬ ও ২০১৬-১৭ মৌসুমে লায়ন্সের সাথে চুক্তিবদ্ধ ও দ্বিতীয় একাদশ দলে প্রতিনিধিত্বকারী খেলোয়াড়দেরকে দেখানো হয়েছে।
মাসাতোশি কোশিবা
মাসাতোশি কোশিবা (জাপানি: 小柴 昌俊, ১৯ সেপ্টেম্বর ১৯২৬ - ১২ নভেম্বর ২০২০) একজন জাপানি পদার্থবিজ্ঞানী। তিনি ২০০২ সালে পদার্থবিজ্ঞানে নোবেল পুরস্কার লাভ করেন।
জীবনী
কোশিবা টোকিও বিশ্ববিদ্যালয় থেকে ১৯৫১ সালে গ্র্যাজুয়েট হন এবং ১৯৫৫ সালে রোচেস্টার বিশ্ববিদ্যালয় থেকে পদার্থবিজ্ঞানে পিএইচডি ডিগ্রি অর্জন করেন। ১৯৫৫ সালের জুলাই থেকে ১৯৫৮ সালের ফেব্রুয়ারি পর্যন্ত তিনি শিকাগো বিশ্ববিদ্যালয় এ রিসার্চ অ্যাসোসিয়েট হিসেবে কর্মরত ছিলেন। ১৯৫৮ সালের মার্চ থেকে ১৯৬৩ সালের অক্টোবর পর্যন্ত টোকিও বিশ্ববিদ্যালয় এর ইন্সটিটিউট অব নিউক্লিয়ার স্টাডিতে সহযোগী অধ্যাপক হিসেবে কর্মরত ছিলেন।
ব্যক্তিগত জীবন
১৯৫০ এর দশকের শেষের দিকে জাপানে ফিরে আসার পর কোশিবা আর্ট মিউজিয়ামের কিউরেটর কিয়োতো কাতোকে বিয়ে করেন। কোশিবা এক ছেলে ও এক মেয়ের জনক।
তিনি ২০২০ সালের ১২ নভেম্বর টোকিওর এডোগাওয়া হাসপাতালে ৯৪ বছর বয়সে মারা যান।
পুরস্কার
উৎসঃ
পার্বত্য চট্টগ্রাম জনসংহতি সমিতি
পার্বত্য চট্টগ্রাম জনসংহতি সমিতি (জে.এস.এস) হলো বাংলাদেশের একটি রাজনৈতিক দল যা চট্টগ্রামের পার্বত্য অঞ্চলের স্থানীয় আদিবাসীদের অধিকার আদায়ের জন্য প্রতিষ্ঠিত হয়েছিল। ১৯৭৩ সালে প্রতিষ্ঠার পর থেকে সংগঠনটি স্বায়ত্তশাসন ও জাতিগত পরিচয়ের স্বীকৃতি এবং পার্বত্য অঞ্চলের আদিবাসীদের অধিকারের জন্য লড়াই করে আসছে। ১৯৭৫ সালে দলটির সামরিক শাখা শান্তি বাহিনীর যাত্রা শুরু হয় যারা সাধারনত সরকারি বাহিনী ও বাঙালি বসতি স্থাপনকারীদের সাথে লড়াই করে আসছে। শান্তি বাহিনীকে নিরস্ত্রীকরন ও জে.এস.এসকে রাজনীতির মূল ধারায় ফিরিয়ে আনার জন্য ১৯৯৭ সালে সরকারের সাথে একটি চুক্তি স্বাক্ষরিত হয়।
নেপথ্য
জেএসএস সৃষ্টির পূর্বে পার্বত্য চট্টগ্রামের অদিবাসিরা ছাত্রদের সংগঠন ও পার্বত্য চট্টগ্রাম উপজাতীয় কল্যাণ সমিতি যা ১৯৬০-এর দশকে পূর্ব পাকিস্তান-এ সংগঠিত হয়েছিল। কাপ্তাই বাঁধ নির্মানের ফলে অনেক অধিবাসী বাস্তুচ্যুত হয়েছেন, যাদের পক্ষে সেসময় সংগঠনটি প্রায় ১০০০০০ মানুষের পুনর্বাসন ও ক্ষতিপূরণ দাবি করে। ১৯৭১ সালে বাংলাদেশ সৃষ্টির পর পার্বত্য চট্টগ্রামের প্রতিনিধিরা যেমন, চাকমা রাজনীতিবীদ চারু বিকাশ চাকমা ও মানবেন্দ্র নারায়ণ লারমা এ অঞ্চলের মানুষের স্বায়ত্তশাসন এবং স্বীকৃতির অধিকার দাবি করেন। লারমা ও অন্যান্য প্রতিবাদকারীরা বাংলাদেশের সংবিধানের খসড়ার প্রতিবাদ করে যদিও সংবিধানে জাতিগত পরিচয় স্বীকৃত ছিল কিন্তু তারা বাংলাদেশ থেকে পূর্ণ স্বায়ত্তশাসন চেয়েছিলেন। বাংলাদেশ সরকারের নীতি অনুযায়ী, বাংলা সংস্কৃতি ও বাংলা ভাষা একমাত্র স্বীকৃত এবং বাংলাদেশের নাগরিক হিসেবে সকলেই বাঙালি। জেএসএস এর প্রথম জাতীয় সম্মেলন ১৯৭২ সালের ২৪শে জুন রাঙামাটি শহরের ইন্দ্রপুরী সিনেমা হলে অনুষ্ঠিত হয়। বীরেন্দ্র কিশোর রোয়াজা সভাপতি ও এম এন লারমাকে সাধারণ সম্পাদক করে ৬০ সদস্যের পিসিজেএসএস’র কেন্দ্রীয় কমিটি গঠন করা হয়।
৪ দফা দাবি ও গঠন
বাংলাদেশের জন্মের পর মানবেন্দ্র নারায়ণ লারমা ২৪ এপ্রিল ১৯৭২ সালে বাংলাদেশের খসড়া সংবিধান প্রণেতাদের কাছে পার্বত্য চট্টগ্রামের স্বায়ত্তশাসনের দাবিসহ মোট চার দফা দাবি পেশ করেন। দাবিগুলো ছিল: দাবিগুলি সরকার প্রত্যাখ্যান করেছিল, এতে পার্বত্য অঞ্চলের মানুষের মধ্যে অসন্তোষ ও অসন্তুষ্টি সৃষ্টি হয়। ১৯৭৩ সালের ১৫ ফেব্রুয়ারি পার্বত্য চট্টগ্রামের প্রতিনিধি ও কর্মীরা মানবেন্দ্র নারায়ণ লারমার নেতৃত্বে পার্বত্য চট্টগ্রাম জনসংহতি সমিতি (পিসিজেএসএস) প্রতিষ্ঠা করেন। দলের লক্ষ্য ও উদ্দেশ্য ছিল মানবতাবাদ, জাতীয়তাবাদ, গণতন্ত্র, ধর্মনিরপেক্ষতা এবং অধিকার, সংস্কৃতি এবং জাতিগত পরিচয় রক্ষা এবং পার্বত্য অঞ্চলের উপজাতির স্বায়ত্তশাসন চালু। দলটি পার্বত্য অঞ্চলের সমস্ত উপজাতিদের একত্রিত ও প্রতিনিধিত্ব করার চেষ্টা করে এবং একটি গ্রাম কমিটি, একটি ছাত্র ও যুব শাখা এবং দলের মহিলা শাখা গঠন করে।
বিদ্রোহ
সরকার তাদের দাবি প্রত্যাখ্যান করলে অসন্তোষ ও ক্রোধে পার্বত্য চট্টগ্রাম জনসংহতি সমিতি শান্তি বাহিনী নামে একটি সামরিক বাহিনী গঠন করে পার্বত্য চট্টগ্রামের জনগণের অধিকার সুরক্ষার জন্য একটি সশস্ত্র সংগ্রাম শুরু করে। অনেক বিদ্রোহী প্রতিবেশী ভারতের ত্রিপুরা রাজ্যে প্রশিক্ষিত, সজ্জিত এবং আশ্রয় পেয়ে আসছে। বিদ্রোহ চলাকালীন, পার্বত্য চট্টগ্রাম জনসংহতি সমিতি পার্বত্য অঞ্চলে সরকার-পরিচালিত বাঙালিদের আবাস গঠনের তীব্র বিরোধিতা করেছিল। পার্বত্য চট্টগ্রাম জনসংহতি সমিতি একই সাথে পার্বত্য চট্টগ্রাম উন্নয়ন বোর্ড এবং স্থানীয় পরিষদের জন্য সরকারের অন্যান্য পরিকল্পনাও প্রত্যাখ্যান করে। প্রায় দুই দশক ধরে চলমান বিদ্রোহের পর, পার্বত্য চট্টগ্রাম জনসংহতি সমিতি ১৯৯১ সালে বাংলাদেশে পুনঃপ্রতিষ্ঠিত গণতান্ত্রিক সরকারের সাথে শান্তি আলোচনায় বসে। তবে জেনারেল জিয়াউর রহমান বীরোত্তমের স্ত্রী প্রধানমন্ত্রী বেগম খালেদা জিয়ার সরকারের সাথে সামান্য অগ্রগতি অর্জিত হয়। ১৯৯৬ সালে শেখ মুজিবের কন্যা আওয়ামী লীগের নেত্রী ও নবনির্বাচিত প্রধানমন্ত্রী শেখ হাসিনার সাথে নতুন দফায় আবার আলোচনার সূচনা হয়। ১৯৯৭ সালের ২ ডিসেম্বর শান্তি চুক্তি চূড়ান্ত হয় এবং আনুষ্ঠানিকভাবে স্বাক্ষরিত হয়। শান্তি চুক্তি বৃহত্তর স্বায়ত্তশাসন, বাস্তুচ্যুত অদিবাসিদের (চাকমা,মারমা,ত্রিপুরাসহ অন্যান্য ক্ষুদ্র নৃগোষ্ঠির) জমি প্রত্যাবর্তন এবং জাতিগত গোষ্ঠী ও উপজাতির জন্য বিশেষ মর্যাদার ব্যবস্থা করেছিল। এই চুক্তি অনুযায়ি পার্বত্য চট্টগ্রাম বিষয়ক মন্ত্রণালয় এবং একটি আঞ্চলিক পরিষদ তৈরি করা হয়েছিল, যা পার্বত্য অঞ্চল পরিচালনা এবং স্থানীয় উপজাতি পরিষদ তদারকি করার জন্য ক্ষমতাপ্রাপ্ত হয়। এই চুক্তির ফলে জাতিগত গোষ্ঠী এবং উপজাতিরা সরকারী স্বীকৃতি পায়।
এই চুক্তি স্বাক্ষর হওয়ার পরে শান্তি বাহিনীর বিদ্রোহীরা আনুষ্ঠানিকভাবে তাদের অস্ত্র জমা দেয়(বর্তমানে শান্তি বাহিনির কয়েকটি উপদল পার্বত্য চট্টগ্রামে পুনরায় অপততপরতা চালাচ্ছে) এবং ৫০,০০০-এরও বেশি বাস্তুচ্যুত অদিবাসী তাদের ঘরে ফিরে যেতে সক্ষম হয়। কিছুপরে, পার্বত্য চট্টগ্রাম জনসংহতি সমিতি একটি মূলধারার রাজনৈতিক দল হিসাবে আত্মপ্রকাশ করে।
সোমা দে
সোমা দে (জন্ম: ১৯৪৭) একজন ভারতীয় অভিনেত্রী। তিনি বাংলা সিনেমায় অভিনয়ের জন্য পরিচিত। গোবিন্দ রায়ের বিলওয়ামঙ্গল (১৯৭৬) চলচ্চিত্রে চিন্তামণি চরিত্রে অভিনয় করে তিনি দর্শকপ্রিয়তা লাভ করেন।
সোমা দে বড় পর্দায় আত্মপ্রকাশ করেন হারায়ে খুঁজি (১৯৭৪) চলচ্চিত্রে অভিনয়ের মাধ্যমে। পরবর্তীকালে জন্মভূমি (১৯৭৪), বিলওয়ামঙ্গল (১৯৭৬), বন্দি বিধাতা (১৯৭৬), শঙ্খবিশ (১৯৭৬), সুদূর নিহারিকা (১৯৭৬) এবং বারবধু (১৯৭৮)-এর মতো চলচ্চিত্রে অভিনয় করেন।
কর্মজীবন
সোমা দে বড় পর্দায় আসেন স্বদেশ সরকারের হারায়ে খুঁজি (১৯৭৬) চলচিত্র দিয়ে। একই বছরে তিনি পীযূষ কান্তি গাঙ্গুলী পরিচালিত জন্মভূমি (১৯৭৪) চলচ্চিত্রে অভিনয় করেন। বিলওয়ামঙ্গল (১৯৭৬) এবং ব্যপিকা বিদায় (১৯৮০) চলচ্চিত্রে অভিনয় তাকে বিশিষ্টতা দিয়েছিলেন।
চুঁচুড়া মহকুমা
চুঁচুড়া মহকুমা ভারতের পশ্চিমবঙ্গ রাজ্যের হুগলি জেলার একটি প্রশাসনিক মহকুমা।
এলাকা
চুঁচুড়া মহকুমায় ৯ টি থানা, ৫ টি কমিউনিটি ডেভলপমেন্ট ব্লক, ৫ টি পঞ্চায়েত সমিতি, ৬৯ টি গ্রাম পঞ্চায়েত,  ৭৫৬ মৌজা, ৭৪১ জনবসতিপূর্ণ গ্রাম, ২ টি পৌরসভা, ১ টি প্রবৃদ্ধি এবং ২৩ শুমারি শহর রয়েছে। পৌরসভা হুগলি চিনসুরাহ পৌরসভা এবং বাঁশবেরিয়া পৌরসভা। আদমশুমারির শহরগুলি হ'ল: কোলা, হংসঘর, রঘুনাথপুর, মধুসূদনপুর, আমোদঘাটা, আলিখোজা, শঙ্খনগর, চক বানসবেড়িয়া, মানুশপুর, কেওটা, কোদালিয়া, নলডাঙ্গা, কুলিহাঁদা, ধর্মপুর, সিমলা, বাধাগাছি, মিরধঙ্গ, শ্রীপুর, পান্ধজুরা । মহকুমার সদর দপ্তর হুগলি-চুঁচুড়া।
তৃতীয় সেলিম
এস.এম.আব্দুর রউফ,পি-এইচ-ডি,গবেষক,ইসলামী বিশ্ববিদ্যালয়,কুষ্টিয়া।
চুঁচুড়া মহকুমা
এলাকা
হুগলি জেলা নিম্নলিখিত প্রশাসনিক মহকুমায় বিভক্ত:
তৃতীয় সেলিম
০১৭২৯৩১৪১৫৪
সুলতান তৃতীয় সেলিম ও তাঁর  শাসনামলে বিভিন্ন সংস্কারসমূহ আলোচনা কর।
তৃতীয় সেলিম, (জন্ম: ডিসেম্বর ২৪, ১6161১, কনস্টান্টিনোপল, অটোমান সাম্রাজ্য [বর্তমানে ইস্তাম্বুল, তুরস্ক]) ২৯ জুলাই, ১৮০৮, কনস্ট্যান্টিনোপল), অটোম্যান সুলতান ১89৮৯ থেকে ১৮০7 সাল পর্যন্ত পশ্চিমাীকরণের একটি কর্মসূচি গ্রহণ করেছিলেন এবং যার রাজত্ব বুদ্ধিজীবী বোধ করে এবং ফরাসি বিপ্লব দ্বারা নির্মিত রাজনৈতিক উত্তাপ।
অটোমান সাম্রাজ্য: তৃতীয় সেলিম এবং নিজাম-সিডিড
আঠারো শতকের সংস্কার প্রচেষ্টা শেষ হয়েছিল সেলিম তৃতীয় (শাসিত 1789-1807) এর রাজত্বকালে, প্রায়শই উত্স হিসাবে বিবেচিত।
কবি ও অটোমান শাস্ত্রীয় সংগীতের একজন দক্ষ সংগীতকার, সেলিম তার আগে অটোমান রাজকুমারদের চেয়ে তাঁর অধিগ্রহণের আগে আরও বেশি স্বাধীনতা উপভোগ করেছিলেন। পিতা তৃতীয় মুস্তাফা দ্বারা প্রভাবিত (১ (৫–-–৪ সালে রাজ্যপাল) সেলিম সংস্কারের জন্য একটি উদ্যোগ গ্রহণ করেছিলেন।
সেলিম তাঁর চাচা আবদুলহমিদ প্রথমের (April এপ্রিল, ১89৮৯) স্থলাভিষিক্ত হওয়ার পরে, তিনি সাম্রাজ্যের সম্মুখীন সামাজিক, অর্থনৈতিক ও প্রশাসনিক বিশৃঙ্খলার অবসান ঘটাতে চেষ্টা করেছিলেন। তিনি সংশোধনকারীদের একটি কমিটি (1792-93) গঠন করেন এবং সম্মিলিতভাবে নিজাম-সিডিড ("নতুন আদেশ") নামে পরিচিত একাধিক নতুন প্রবিধান প্রবর্তন করেন। এর মধ্যে রয়েছে প্রাদেশিক গভর্নরশিপ, কর আদায় এবং জমির মেয়াদ সংস্কার। তার সামরিক সংস্কারগুলি আরও লক্ষণীয় ছিল: নতুন সামরিক ও নৌ বিদ্যালয়গুলির পাশাপাশি, তিনি ইউরোপীয় লাইনে প্রশিক্ষিত ও সজ্জিত নতুন জঙ্গি প্রতিষ্ঠা করেছিলেন এবং জব্দকৃত ও বেঁচে থাকা চুরির রাজস্ব দ্বারা এবং মদ, তামাক এবং কফির উপর ট্যাক্সের মাধ্যমে অর্থোপার্জন দিয়েছিলেন। অবশেষে, পশ্চিমাদের সাথে সরাসরি যোগাযোগের ব্যবস্থা করার জন্য, ইউরোপের প্রধান প্রধান রাজধানীগুলিতে অটোমান দূতাবাসগুলি খোলা হয়েছিল।
সেলিমের পুনর্গঠন এবং ফ্রান্সের ক্রমবর্ধমান প্রভাব জানিসারিদের রক্ষণশীল জোট, উলামা (ধর্মীয় শিক্ষার পুরুষ) এবং অন্যরা এই সংস্কার দ্বারা বিরূপ প্রভাবিত হয়ে তীব্র প্রতিক্রিয়া সৃষ্টি করেছিল।
অন্যদিকে সেলিমের ব্যবস্থা কার্যকর করার দৃ the় সংকল্পের অভাব ছিল। ১৮০৫ সালে, তিনি যখন বলকান প্রদেশগুলিতে সেনা পুনর্গঠনের নির্দেশ দিয়েছিলেন, জেনিসারিরা এডিরনে (থ্র্যাসিয়ান তুরস্কে) বিদ্রোহ করেছিল এবং অয়ন (স্থানীয় উল্লেখযোগ্য) দ্বারা যোগ দিয়েছিল, যারা এ পর্যন্ত সুলতানকে সমর্থন করেছিল। সেলিম পুনর্গঠন বন্ধ করে দিয়েছিলেন এবং তাঁর সংস্কারবাদী উপদেষ্টাদের বরখাস্ত করেছিলেন।
তৃতীয় সেলিম
সুলতান ও খালীফা পদে তৃতীয় সেলিম ১৭৮৯ খৃষ্টাব্দে প্রথম আবদুল হামিদ ভাতিজা তৃতীয় সেলিম কনস্ট্যান্টিনোপলের মসনদে বসেন।
তৃতীয় সেলিম এর সংস্কারসমূহ
তৃতীয় সেলিম চিলেন একজন প্রতিভাবান ব্যক্তি। তবে তিনি ইউরোপীয় ভাবাদর্শে অনুপ্রাণিত ছিলেন। তিনি বিভিন্নমুখী সংস্কারের উদ্যোগ গ্রহন করেন।
১. তিনি উযীরে আযমের ক্ষমতা হ্রাস করে উযীর পরিষদের ক্ষমতা বৃদ্ধি করেন।
২. তৃতীয় সেলিম ফ্রান্সের সৈন্যবাহিনীর অনুকরনে উসমানী সৈন্যদেরকে গড়ে তোলার চেষ্টা করেন। এই উদ্দেশ্যে তিনি ফ্রান্সের বহু সামরিক অফিসারকে কাজে লাগান। তিনি ফ্রান্স থেকে আধুনিক অস্ত্রশস্ত্র সংগ্রহ
করেন। সৈন্যদের জন্য সামরিক পোষাক পরিধান এবং নিয়মিত কুচকাওয়াজ বাধ্যতামূলক করেন।
৩. রাশিয়াতে ট্রেনিং প্রাপ্ত উমার পাশাকেও তিনি সেনাবাহিনীর সংস্কারের কাজে লাগান।
৪. তিনি সামন্ত প্রথার বিলোপ সাধন করেন।
৫. তিনি ইউরোপের অনুকরণে বিভিন্ন বিষয় পড়াবার ব্যবস্থা করেন। ইউরোপীয় রাজনীতি, কুটনীতি, সমর নীতি ইত্যাদি বিষয়ে জ্ঞান হাছিলের জন্য তিনি বহু তরুণকে লন্ডন, প্যারিস, ভিয়েনা এবং বার্লিন পাঠান। তবে ইউরোপীয় ধাঁচে সংস্কার সাধন করতে গিয়ে তিনি ইসলামী শক্তি থেকে বিচ্ছিন্ন হয়ে পড়েন।
৬.  রণাংগনে তৃতীয় সেলিম ১৭৮৯ খৃষ্টাব্দে অষ্ট্রিয়া উসমানী খিলাফাতের পূর্ব ইউরোপীয় প্রদেশগুলো আক্রমণ করে। উসমানী সৈন্যগণ যুদ্ধে লিপ্ত হয়।
৮. ' নিজাম ই জাদিদ '   'নিজাম ই জাদিদ ' হলো অটোমান সুলতান তৃতীয় সেলিমের কর্তিক নবগঠিত একটি আধুনিক সংস্কারমুলক সামরিক বাহিনী।
সুলতান তৃতীয় সেলিম ১৭৮৯ থেকে ১৮০৭ সালে অদক্ষ এবং অপ্রচলিত সাম্রাজ্যের সেনাবাহিনীকে প্রতিস্থাপনের জন্য "নিজাম-ই সেদিদ" (নতুন আদেশ) সেনাবাহিনী গঠন করেন। পুরানো ব্যবস্থাটি জেনিসারির উপর নির্ভরশীল, যারা তাদের সামরিক কার্যকারিতা অনেকাংশে হারিয়েছিল। সেলিম পশ্চিমা সামরিক ফর্মগুলো ঘনিষ্ঠভাবে অনুসরণ করতেন।
এটি একটি নতুন সেনাবাহিনীর জন্য ব্যয়বহুল হবে, তাই একটি নতুন কোষাগার ('ইরাদ-ই সেদিদ') প্রতিষ্ঠিত হয়েছিল। ফলে বন্দরে এখন আধুনিক অস্ত্রে সজ্জিত একটি দক্ষ, ইউরোপীয়-প্রশিক্ষিত সেনাবাহিনী ছিল। যদিও পশ্চিমা সেনাবাহিনী দশ থেকে পঞ্চাশ গুণ বড় ছিল এমন এক যুগে এর সৈন্য ছিল ১০,০০০ এরও কম।
অধিকন্তু সুলতান সুপ্রতিষ্ঠিত ঐতিহ্যবাহী রাজনৈতিক শক্তিকে বিপর্যস্ত করে তুলছিলেন। ফলস্বরূপ গাজা এবং রোসেটাতে নেপোলিয়নের অভিযাত্রী বাহিনীর বিরুদ্ধে এর ব্যবহার ছাড়াও এটি খুব কমই ব্যবহৃত হয়েছিল। ১৮০৭ সালে সেলিমকে উৎখাত করার সাথে সাথে প্রতিক্রিয়াশীল উপাদান দ্বারা নতুন সেনাবাহিনী দ্রবীভূত করা হয়েছিল, কিন্তু এটি ১৯ শতকের পরে তৈরি নতুন উসমানীয় সেনাবাহিনীর মডেল হয়ে ওঠে।
তৃতীয় সেলিম এর সময় উসমানী সম্রাজ্য যেভাবে যুদ্ধে জড়ায়
রাশিয়ার জারিনা দ্বিতীয় ক্যাথারিন উসমানী খিলাফাতের রাজধানী কনস্ট্যান্টিনোপল দখলের স্বপ্ন দেখছিলেন। তিনি খিলাফাতের অন্তর্গত গ্রীক প্রজাদেরকে বিদ্রোহের উসকানী দিতে থাকেন। রাশিয়ার সেনাবাহিনী উসমানী খিলাফাতের অন্তর্গত অঞ্চল বুলগেরিয়া এবং বেসারভিয়ার দিকে সামরিক অভিযান চালায়। উসমানী সৈন্যগণও এগিয়ে আসে। বিভিন্ন রণাংগনে যুদ্ধ চলতে থাকে। কিন্তু উসমানী সৈন্যগণ পরাজিত হতে থাকে।
এই সময় ফ্রান্সে বিপ্লব সংঘটিত হয়। আর ইংল্যান্ডের মধ্যস্ততায় উসমানী খিলাফাত এবং রাশিয়ার মধ্যে জাসি শান্তি চুক্তি স্বাক্ষরিত হয়। ইতিমধ্যে নেপোলিয়ান বোনাপার্ট ফ্রান্সের শাসক হন। তিনি উসমানী খিলাফাতের প্রদেশ মিসর, ফিলিস্তিন এবং সিরিয়া দখলের জন্য ওঠে পড়ে লাগেন। যুদ্ধ বেধে যায়।
ফ্রান্সের প্রতিপত্তি বেড়ে যাচ্ছে দেখে ইংল্যান্ড এবার উসমানী খিলাফাতের সমর্থনে এগিয়ে আসে। ফ্রান্স পিছু হটতে বাধ্য হয়।
১৮০২ খৃষ্টাব্দে ফ্রান্স উসমানী খিলাফাতের সাথে আমিন্স চুক্তি স্বাক্ষর করে। এরপর ফ্রান্সের সাথে উসমানী খিলাফাতের সম্পর্ক উন্নতি হয়। কিন্তু ইংল্যান্ডের সাথে সম্পর্ক তিক্ত হয়ে ওঠে।
১৮০৪ খৃষ্টাব্দে রাশিয়ার উসকানিতে সার্বিয়ার খৃষ্টানগণ কারা জর্জ নামক এক ব্যক্তির নেতৃত্বে উসমানী খিলাফাতের বিরুদ্ধে বিদ্রোহ শুরু করে। ১৮০৬ খৃষতাব্দে উসমানী সৈন্যগণ যখন রাশিয়ার সৈন্যদের সাথে যুদ্ধ রত তখন সার্বিয়া স্বাধীনতার ঘোষনা দেয়।
তৃতীয় সেলিমের হত্যা:
তৃতীয় সেলিমের শাসনকালে আভ্যন্তরীণ গোলযোগ সৃষ্টি হয়। তৃতীয় সেলিম সর্বপ্রথম উসমানীয় সেনাবাহিনীতে ব্যাপক সংস্কারের প্রচেষ্টা শুরু করে। কিন্তু ধর্মীয় নেতৃবৃন্দ ও জানিসারি সদস্যরা সংস্কারে আপত্তি করে। এসবকে কেন্দ্র করে জানিসারিরা বিদ্রোহ করে। সেলিমের প্রচেষ্টায় তাকে শেষপর্যন্ত নিহত হতে হয়। তবে তার উত্তরসূরি সুলতান দ্বিতীয় মাহমুদ সংস্কার বিরোধীদের দমন করে সংস্কার সম্পন্ন করেন। দিকে দিকে বিদ্রোহ দেখা দেয়। অবস্থা বেগতিক দেখে ১৮০৭ খৃষ্টাব্দে তিনি পদত্যাগ করে আত্নগোপন করেন। ১৮০৮ খৃষতাব্দে তিনি আততায়ীর হাতে নিহত হন।
উপসংহার:
সুলতান তৃতীয় সেলিম ছিলেন অটোমান সম্রাট প্রথম আব্দুল হামিদের ভ্রাতুষ্পুত্র। তিনি ১৭৮৯ সালে তুরস্কের ওসমানীয় সালতানাতে অধিষ্ঠিত হন এবং ১৮০৭ সাল পযর্ন্ত সাম্রাজ্য শাসন করেন।
বিশ্বনাথ হাওলদার
বিশ্বনাথ হাওলদার (জন্ম ১ ফেব্রুয়ারি ১৯৮৭) একজন বাংলাদেশী প্রথম শ্রেণির ক্রিকেটার। যিনি খুলনা বিভাগের হয়ে খেলেন।
ওয়েস্টার্ন প্রভিন্স ক্রিকেট দল
ওয়েস্টার্ন প্রভিন্স ক্রিকেট দল (Western Province cricket team) দক্ষিণ আফ্রিকার প্রথম-শ্রেণীর ক্রিকেট দলবিশেষ। দক্ষিণ আফ্রিকার ঘরোয়া আসরে ওয়েস্টার্ন কেপ প্রদেশের প্রতিনিধিত্বকারী প্রথম-শ্রেণীর ক্রিকেট দল এটি। জানুয়ারি, ১৮৯০ সাল থেকে দলটি খেলে আসছে। কেপ টাউনের নিউল্যান্ডসে অতিথি দলগুলোর বিপক্ষে আয়োজক দল হিসেবে সর্বদাই নিজেদের খেলাগুলো আয়োজন করে।
ইতিহাস
১৯৯০-এর দশকে দক্ষিণ আফ্রিকান ক্রিকেটে পেশাদারী পর্যায়ে খেলা আয়োজনে পুণঃসংগঠিত করার ফলে ও সাম্প্রতিক সময়ে ওয়েস্টার্ন প্রভিন্স বোল্যান্ডের সাথে যৌথভাবে দলটি গঠন করে। বর্তমানে দলটি কেপ কোবরাস নামে সুপারস্পোর্ট সিরিজে অংশ নিচ্ছে এবং পার্লের নিউল্যান্ডস ও বোল্যান্ড পার্ক মাঠে নিজেদের খেলাগুলো আয়োজন করছে। ইউসিবি প্রভিন্সিয়াল সিরিজে ওয়েস্টার্ন প্রভিন্স দলটি তাদের প্রাদেশিক নাম নিয়ে প্রতিদ্বন্দ্বিতায় অবতীর্ণ হচ্ছে।
পূর্বতন কারি কাপ ও ক্যাসল কাপ নামে পরিচিত বর্তমান সুপারস্পোর্ট সিরিজে ওয়েস্টার্ন প্রভিন্স দল ১৮বার শিরোপা জয় করেছে।
মাঠ
ওয়েস্টার্ন প্রভিন্স ক্রিকেট দল নিম্নবর্ণিত মাঠগুলো ব্যবহার করছে:
ডেনিস গারগৌদ চানুত
ডেনিস গারগৌড চানুত (জন্ম ২২ জুলাই ১৯৮৭, মার্সাইল) হলেন ফ্রান্সের  স্লালম ক্যানোইস্ট যিনি ২০০৩ সাল থেকে সি ১ এ  আন্তর্জাতিক পর্যায়ে প্রতিযোগিতায় অংশগ্রহণ করছেন। ২০০৯ থেকে ২০১১ সালের মধ্যে তিনি ফ্যাবিয়েন লেফভ্রে-এর পাশাপাশি সি ২ বিভাগেও অংশ নিয়েছিলেন।তিনি রিও ডি জেনিরোতে ২০১৬ সালে গ্রীষ্ম অলিম্পিকের সি ১ ক্রীড়াসূচি দফাতে স্বর্ণপদক জিতেছিলেন।
গারগৌদ চানুত আইসিএফ কানো স্লালম ওয়ার্ল্ড চ্যাম্পিয়নশিপ তিনটি স্বর্ণের সাথে আরো জিতেছে আটটি পদক (সি ১: ২০১১, সি ২ দল: ২০১০, ২০১১) তিনটি সিলভার (সি ১ দল: ২০০৯, সি ২: ২০১০, ২০১১) এবং দুটি ব্রোঞ্জ (সি ১ দল: ২০১৩, ২০১৭)। তিনি ইউরোপীয় চ্যাম্পিয়নশিপে আটটি পদক জিতেছেন (দুটি স্বর্ণ, দুটি সিলভার এবং চারটি ব্রোঞ্জ)৷
ডেনিস হলেন দুয়ো টনিক এবং মুলাবার সংস্থার প্রতিষ্ঠাতা এবং প্রধান, যা ক্রীড়াবিদদের জন্য বার ড্রিঙ্কস এবং এনার্জি জেল তৈরি করে।
কধুরখীল ইউনাইটেড মুসলিম উচ্চ বিদ্যালয়
ইতিহাস
বোয়ালখালী উপজেলার কধুরখীল গ্রামটি একটি ঐতিহ্যবাহী গ্রাম। গ্রামটির নামকরণে প্রচলিত প্রবাদ আছে যে,‘কতদূরখিল’ থেকে কধুরখীল নাম। বিদ্যালয়টি তৈরির আগে হিন্দুরা ছিল শিক্ষা-দীক্ষায় উন্নত কিন্তু মুসলমানরা শিক্ষা-দীক্ষায় ছিল অনুন্নত। হিন্দু অধ্যষিত এলাকায় মাধ্যমিক বিদ্যালয় থাকলেও মুসলিম অধ্যুষিত এলাকায় কোন জুনিয়র বা মাধ্যমিক বিদ্যালয় ছিল না। তাই মধ্য কধুরখীল বা লালারদিঘী এলাকার কয়েকজন শিক্ষানুরাগী ব্যক্তি মরহুম আলহাজ্ব মকবুল হোসেন চৌধুরী, মরহুম আবুল বশরমিয়া, মরহুম খলিলুর রহমান আরবী, মরহুম আবুবক্কর সিদ্দীক সওদাগর, মরহুম আবদুস সামাদ সওদাগর, মরহুম আমির হোসেন চৌধুরী, মৃত সজীব চন্দ্র চৌধুরী, মরহুম মোহাম্মদ মূসাবিকম,মরহুম আলহাজ্ব এস.এম মোজাহেরুল হক সওদাগর ও অন্যান্য ব্যক্তিবর্গের উদ্যোগে ১৯৪৭ সালে অত্র এলাকার মুসলিম ও হিন্দুদের শিক্ষা বিস্তারের জন্য কধুরখীল ইউনাইটেড মুসলিম উচ্চ বিদ্যালয়টি প্রতিষ্ঠিত করেন। উক্ত বিদ্যালয়টি প্রতিষ্ঠা করার জন্য যারা জমিদান করেছেন তারা হচ্ছেন, মরহুম মাওলানা খলিলুর রহমান আরবী, মরহুম মোহাম্মদ ইব্রাহীম মিয়া তালুকদার, মরহুম মাওলানা আবদুলহাকিম, মৃত চরণ চৌধুরী, মরহুম আমিনুল হক, মরহুম মোহাম্মদ এছহাক, মরহুম সুলতান আহম্মদ, মরহুম এনায়াতুল্লাহ খতিব, মরহুম আবদুল করিমও প্রমুখ ব্যক্তিবর্গ।
বিদ্যালয়টি তৈরি হয়েছে ৮২৪ শতক জমির উপর। এটি ২টি ভবন বিশিষ্ট্য বিদ্যালয়। এতে রয়েছে ১২টি শ্রেণী কক্ষ,১টি অফিসকক্ষ, ১টি শিক্ষক মিলনায়তন, ১টি পাঠাগার,১টি বিজ্ঞানাগার, ১টি কম্পিউটারল্যাব, ১টি এবাদতখানা। বিদ্যালয়ের সামনেএকটি প্রশস্ত খেলা মাঠও রয়েছে।
কুদুরেমুখ
কুদুরেমুখ (Kudremukh) ভারতের কর্ণাটক রাজ্যের চিকমাগালুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে কুড়েমুখ শহরের জনসংখ্যা হল ৮০৯৫ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে কুড়েমুখ এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ইলুহার ইউনিয়ন
ইলুহার বাংলাদেশের বরিশাল জেলার অন্তর্গত বানারীপাড়া উপজেলার একটি ইউনিয়ন।
আয়তন
ইলুহার ইউনিয়নের আয়তন ৪,০২৯ একর।
প্রশাসনিক কাঠামো
ইলুহার ইউনিয়ন বানারীপাড়া উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বানারীপাড়া থানার আওতাধীন। এটি জাতীয় সংসদের ১২০নং নির্বাচনী এলাকা বরিশাল-২ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী ইলুহার ইউনিয়নের মোট জনসংখ্যা ১৮,৮১১ জন। এর মধ্যে পুরুষ ৯,১৬১ জন এবং মহিলা ৯,৬৫০ জন। মোট পরিবার ৪,২৭৯টি।
শিক্ষা
২০১১ সালের আদমশুমারি অনুযায়ী ইলুহার ইউনিয়নের সাক্ষরতার হার ৬২.৬%।
রাজ পথের রাজা
রাজ পথের রাজা ১৯৯৪ সালের বাংলাদেশী নাট্ট্য চলচ্চিত্র। চলচ্চিত্রটি পরিচালনা করেছেন নাদিম মাহমুদ। শ্রেষ্ঠাংশে অভিনয় করেছেন মান্না, শিল্পী, শাহনাজ, রাজীব সহ আরও অনেকে।
চলচ্চিত্রটি ১৯৯৪ বাংলাদেশে মুক্তি পায়। মুক্তির পর ছবিটি ব্যাবসায়িক সফল হয়।
বিটা অপেক্ষক
গণিত-এ বিটা অপেক্ষক (beta function) এক বিশেষ অপেক্ষক যা নিম্নলিখিতভাবে সংজ্ঞায়িত করা হয়-
এর জন্য,
একে 'প্রথম প্রকারের অয়লার সমাকল'ও (Euler integral of the first kind) বলা হয়। বিটা অপেক্ষকের অধ্যয়ন অয়লার (Leonhard Euler) এবং ল্যাগ্রাঞ্জ (Adrien-Marie Legendre) করেছিলেন। বিটা অপেক্ষকের জন্য Β এর প্রয়োগ করা হয় যা গ্রিক বর্ণ 'বিটা' β এর বড় হাতের রূপ।
ধর্ম
তথা এর জন্য বিটা অপেক্ষককে গামা অপেক্ষক অনুসারে নিম্নলিখিতভাবেও সংজ্ঞায়িত করা যায়:
ধরা হলো যখন তখন । অতএব (দ্বিতীয় লাইনে  রূপান্তর প্রয়োগ করে) দেখা যায় যে (যেখানে তৃতীয় লাইনে সমাকলনের বদলাতে ফুবিনি উপপাদ্যর প্রয়োগ নিহিত আছে। )  তথা  থাকলে  হয়।
নাভিদ নেওয়াজ
মোহাম্মদ নাভিদ নেওয়াজ (நவீட் நவாஸ்; জন্ম: ২০ সেপ্টেম্বর ১৯৭৩) প্রাক্তন শ্রীলঙ্কান ক্রিকেটার ও বর্তমানে বাংলাদেশ অনূর্ধ্ব-১৯ দলের প্রধান প্রশিক্ষক। তিনি ছিলেন বাঁ-হাতি ব্যাটসম্যান এবং লেগ-ব্রেকের বোলার যিনি শ্রীলঙ্কার হয়ে একটি টেস্ট ক্রিকেট এবং ৩ টি একদিনের আন্তর্জাতিক ম্যাচ খেলেছিলেন।
ঘরোয়া ক্রিকেট
নাভেদ দীর্ঘমেয়াদী ক্লাব ব্লুমফিল্ড এবং পরে এনসিসির হয়ে বেশ কয়েক বছর ধরে নিয়মিত ৩ নম্বর ব্যাটসম্যান হিসাবে শ্রীলঙ্কার সাথে সনাত জয়সুরিয়া, অরবিন্দ ডি সিলভা, হাশান তিলকারত্নে ও কুমার সাঙ্গাকাকারের মতো খেলছেন। তার প্রথম শ্রেণির গড় গড় ছিল ৪০ এবং তিনি ২০০২ সালে তার প্রথম আন্তর্জাতিক ওডিআইয়ের উপস্থিতির প্রায় পাঁচ বছর পরে এবং অর্জুন রন্তুঙ্গার সাথে ক্যারিবিয়ান হয়ে প্রথম বিশ্বকাপ সফর করার বহু বছর পরে বেঞ্চওয়ার্মার হিসাবে এটি প্রদর্শন করার সুযোগ পান। তবুও তিনি টেস্ট ম্যাচ থেকে ৯৯ রানের টেস্ট গড় দিয়ে বেরিয়ে এসেছেন, যা আজ পর্যন্ত তার গড় থেকে যায়।
আন্তর্জাতিক ক্রিকেট
নেওয়াজ বাংলাদেশের বিপক্ষে মাত্র একটি টেস্ট খেলেছেন। আন্তর্জাতিক ক্লাবের উপস্থিতি আসার আগে তিনি বেশ কয়েক বছর ধরে তার ক্লাবের হয়ে খেলেছিলেন, ২০০২ সালের জুলাই মাসে তাঁর প্রথম এবং একমাত্র আন্তর্জাতিক ম্যাচ অনুষ্ঠিত হয়েছিল এবং ২০০৪ সালে নেওয়াজ কুড়ি-বিশ ক্রিকেটে প্রবেশ করেছিলেন।
কোচিং
নাভিদ নেওয়াজ ২০০৫ সালে আন্তর্জাতিক ও ঘরোয়া ক্রিকেট থেকে অবসর নিয়ে শ্রীলঙ্কায় প্রথম শ্রেণির ক্রিকেটের কোচিংয়ের মাঠে নামেন। তিনি ননডেস্ক্রিপ্ট ক্রিকেট ক্লাবের খেলোয়াড়-সহ-কোচ, মুরস স্পোর্টস ক্লাবের প্রধান কোচ এবং তাঁর সর্বশেষ চুক্তিটি ছিল শ্রীলঙ্কার একটি ক্রিকেট ক্লাবের প্রধান কোচ হিসাবে; সিংহলী স্পোর্টস ক্লাব।
২০০৭/০৮ সালে নাভিদ নেওয়াজ ফিঙ্গারা আন্তর্জাতিক ক্রিকেট একাডেমির (এফআইসিএ) প্রধান কোচ ছিলেন, যে একাডেমী যার মালিকানা ছিল শ্রীলঙ্কার একটি বেসরকারিভাবে সংস্থার মালিকানাধীন।
২০০৯ সালে, নাভিদ নেওয়াজকে শ্রীলঙ্কা মহিলা দলের পরামর্শক কোচ হিসাবে নিয়োগ দেওয়া হয়েছিল এবং তাদের সাথে অস্ট্রেলিয়ায় মহিলাদের বিশ্বকাপ এবং ইংল্যান্ডে টি-টোয়েন্টি কাপে অংশ নিয়েছিলেন। একই বছর শ্রীলঙ্কা ক্রিকেট (এসএলসি) নাভিদ নেওয়াজকে শ্রীলঙ্কা জাতীয় অনূর্ধ্ব -১৯ দলের প্রধান কোচ নিযুক্ত করেছিল।
বাংলাদেশ
২০১৮ সালের ১৬ জুলাই নেওয়াজকে বাংলাদেশের অনূর্ধ্ব-১৯ দলের কোচ হিসাবে নিয়োগ দেওয়া হয়। ২০১৯ সালের এশিয়ার অনূর্ধ্ব ১৯ টি টুর্নামেন্টে রানার্সআপ হয়ে বাংলাদেশ যুবসমাজের সমাপ্তি হয়েছিল যা তার অধীনে শ্রীলঙ্কায় অনুষ্ঠিত হয়েছিল। টুর্নামেন্ট চলাকালীন বাংলাদেশ অনূর্ধ্ব -১৯ দল নেওয়াজের কোচিংয়ের অধীনে গ্রুপ এ-এর টেবিল টোপার হিসাবে স্বাগতিকদের পরাজিত করতে সক্ষম হয়েছিল।
বিশ্বকাপ জয়
২০২০ আইসিসির অনূর্ধ্ব -১৯ ক্রিকেট বিশ্বকাপে বাংলাদেশ ভারতকে তিন উইকেটে হারিয়ে টুর্নামেন্ট জিতেছিল। এটি কোনও স্তরে আইসিসি ইভেন্টে বাংলাদেশের প্রথম জয় ছিলো যা তার কোচিং ক্যারিয়ারেও যুক্ত হয়।
হালদা (চলচ্চিত্র)
হালদা তৌকির আহমেদ পরিচালিত ২০১৭ সালের বাংলাদেশী নাট্য চলচ্চিত্র। আজাদ বুলবুলের কাহিনিতে চলচ্চিত্রটির চিত্রনাট্য লিখেছেন তৌকীর আহমেদ। ছবিটি প্রযোজনা করেছে আমরা ক'জন। এশিয়ার একমাত্র প্রাকৃতিক মৎস প্রজনন কেন্দ্র হালদা নদী ও এর দুই পাড়ের জেলেদের জীবন নিয়ে চলচ্চিত্রের গল্প আবর্তিত হয়েছে। এতে অভিনয় করছেন জাহিদ হাসান, নুসরাত ইমরোজ তিশা, মোশাররফ করিম, ফজলুর রহমান বাবু, রুনা খান প্রমুখ।
৭০ লক্ষ টাকা বাজেটের চলচ্চিত্রটি ২০১৭ সালের ১ ডিসেম্বর বাংলাদেশের ৮০টি প্রেক্ষাগৃহে মুক্তি পায়। চলচ্চিত্রটি ২০১৮ সালে অনুষ্ঠিত ঢাকা আন্তর্জাতিক চলচ্চিত্র উৎসব প্রদর্শিত হয় এবং তৌকির আহমেদ শ্রেষ্ঠ পরিচালকের পুরস্কার লাভ করেন।
সঙ্গীত
চলচ্চিত্রটির সঙ্গীত পরিচালনা করেছেন পিন্টু ঘোষ। তিনি এর আগে তৌকীর আহমেদের অজ্ঞাতনামা চলচ্চিত্রেরও সঙ্গীত পরিচালনা করেছেন। ছবির গীতও রচনা করেছেন পিন্টু ঘোষ। গানে কণ্ঠ দিয়েছেন পিন্টু ঘোষ ও সুকন্যা মজুমদার ঘোষ।
আজাইবুল মাখলুকাতি ওয়া গারাইয়িবুল মওজুদাত
আজাইবুল মাখলুকাতি ওয়া গারাইয়িবুল মওজুদাত (আরবি ভাষায়: عجائب المخلوقات و غرائب الموجودات‎‎, meaning বিদ্যমান প্রাণী এবং অদ্ভুত জিনিসসমূহর বিস্ময়) ত্রয়োদশ শতাব্দীতে আরবি ভাষায় লিখা এক বিশ্বতত্ত্ব বিষয়ক গ্রন্থ। এর লেখক হচ্ছেন ইসলামি স্বর্ণযুগের একজন ফারসী জ্যোতির্বিজ্ঞানী, জাকারিয়া আল-কাজউইনি যিনি ৬০০ হিজরি/১২০৩ খ্রিষ্টাব্দে জন্মগ্রহণ করেন।
হুয়ান মানুয়েল সান্তোস
হুয়ান মানুয়েল সান্তোস কালদেরোন (জন্ম: ১০ আগস্ট, ১৯৫১) বোগোতায় জন্মগ্রহণকারী বিশিষ্ট কলম্বীয় রাজনীতিবিদ। ৭ আগস্ট, ২০১০ তারিখ থেকে অদ্যাবধি কলম্বিয়ার ৩২তম রাষ্ট্রপতির দায়িত্ব পালন করছেন তিনি। ২০০৬ থেকে ২০০৯ সাল পর্যন্ত প্রতিরক্ষামন্ত্রীর দায়িত্বে ছিলেন। ২০১৬ সালে নোবেল শান্তি পুরস্কারে ভূষিত হন তিনি।
প্রারম্ভিক জীবন
বোগোতার ব্যক্তিমালিকানাধীন মাধ্যমিক বিদ্যালয় কোলেহিও সান কার্লোসে অধ্যয়ন করেন। ১৯৬৭ সাল পর্যন্ত বিদ্যালয় জীবনের অধিকাংশ সময় এখানেই কাটান। এরপর কলম্বিয়ান নৌবাহিনীতে তালিকাভুক্ত হন ও কারতাহেনায় আদমিলা পাদিইয়া ন্যাভাল ক্যাডেট স্কুলে স্থানান্তরিত হন। ১৯৬৯ সালে সেখান থেকে স্নাতক ডিগ্রি লাভ করেন। ১৯৭১ সাল পর্যন্ত নৌবাহিনীতে ছিলেন। তার নেভাল ক্যাডেট মর্যাদাক্রম ছিল এনএ-৪২ ১৩৯।
নৌবাহিনী থেকে চলে আসার পর মার্কিন যুক্তরাষ্ট্রে চলে যান। সেখানে ক্যানসাস বিশ্ববিদ্যালয়ে ভর্তি হন ও আধুনিক প্রযুক্তির সাথে পরিচিত ছিলেন। ডেল্টা আপসিলন ভ্রাতৃসংঘের সদস্য সান্তোস ১৯৭৩ সালে অর্থনীতি ও ব্যবসায় প্রশাসনে স্নাতক ডিগ্রি লাভ করেন।
স্নাতক উপাধি অর্জনের পর কলম্বিয়ার জাতীয় উৎপাদনকারী সংস্থায় অর্থনৈতিক উপদেষ্টা হিসেবে যোগ দেন ও লন্ডনে আন্তর্জাতিক কফি সংগঠনে নেতৃত্ব দেন। সেখানকার লন্ডন স্কুল অব ইকোনমিক্স অ্যান্ড পলিটিক্যাল সায়েন্সে ভর্তি হন ও স্নাতকসহ অর্থনীতি বিভাগ থেকে ১৯৭৫ সালে স্নাতকোত্তর উপাধি লাভ করেন। ১৯৮১ সালে পারিবারিকভাবে নিয়ন্ত্রিত এল তাইম্পো’র উপ-পরিচালক হিসেবে নিযুক্ত হন। এর দুই বছর পর পরিচালক হন।
রাজনৈতিক জীবন
১৯৯১ থেকে ১৯৯৪ সাল পর্যন্ত রাষ্ট্রপতি সিজার গাভিরিয়া ত্রুজিলো সরকারের বৈদেশিক বাণিজ্যমন্ত্রী হিসেবে নিযুক্ত হন। কলম্বিয়ার আন্তর্জাতিক বাণিজ্য বৃদ্ধিকল্পে কাজ করেন। সেলক্ষ্যে প্রোএক্সপোর্ট, ব্যানকল্ডেক্স ও ফিদুকল্ডেক্সের ন্যায় বিভিন্ন এজেন্সি প্রতিষ্ঠা করেন। এরপর ২০০০ থেকে ২০০২ সাল পর্যন্ত রাষ্ট্রপতি আন্দ্রেজ পাস্ত্রানা আরাঞ্জো’র মন্ত্রিসভায় ৬৪তম বাণিজ্য ও পাবলিক ক্রেডিটমন্ত্রী হিসেবে যোগ দেন।
পরবর্তীতে কলম্বিয়ায় দীর্ঘদিনের দ্বন্দ্ব-সংঘাত দূরীকরণে প্রাণান্তকর চেষ্টার জন্য বিশ্বে পরিচিতি পান। ২০১৬ সালে তার আপ্রাণ চেষ্টার ফলস্বরূপ ফার্ক বিদ্রোহীদের সাথে শান্তি চুক্তিতে আবদ্ধ হন। ১৯৬০-এর দশকে কলম্বিয়া সরকারের সাথে ফার্কের সংঘাত চলে আসছিল।
২০ জুন, ২০১০ তারিখে দেশব্যাপী অনুষ্ঠিত নির্বাচনে রাষ্ট্রপতি হিসেবে জয়যুক্ত হন। তিনি সাবেক রাষ্ট্রপতি অ্যালভারো উরাইবের স্থলাভিষিক্ত হন। তবে, তিনি উরাইবের কাছ থেকে স্বকীয় বৈশিষ্ট্য নিয়ে দূরত্ব বজায় রেখেছেন। সান্তোস দেশের সামাজিক উন্নয়নের প্রয়োজনীয়তা কথা ভেবে কাজ করে যাচ্ছেন। এছাড়াও প্রতিবেশী দেশগুলোর সাথে সম্পর্ক উন্নয়নের দিকেও নজর দিয়েছেন। তার এ জয়ে নতুন নেতার আত্মপ্রকাশের চিহ্নস্বরূপ সামাজিক সমস্যা দূরীকরণ ও প্রতিবেশী দেশগুলোর সাথে কলম্বিয়ার বিদ্বেষপূর্ণ সম্পর্ক উত্তরণের দিকে মনোনিবেশ ঘটান। উদ্বোধনী ভাষণে তিনি বলেন যে, "আমি জাতীয় ঐক্যমতের সরকার প্রতিষ্ঠায় আগ্রহী। এর ফলে সকল কলম্বীয়ের সামাজিক সমৃদ্ধি নিয়ে আসবে। যদি আমরা অর্থনৈতিক ও সামাজিক উন্নতি ঘটাতে চাই তাহলে আমাদের মাঝে একতাবোধ গড়ে তুলতে হবে।"
নোবেল শান্তি পুরস্কার
জুন, ২০১৬ সালে শান্তি চুক্তি স্বাক্ষরিত হবার পর থেকেই কিছু লোক বলে আসছিল যে, সান্তোস ও অন্যান্য আলোচকগণ হয়তোবা নোবেল পুরস্কার লাভ করতে পারেন। কিন্তু উরাইব এ চুক্তির বিপক্ষে অবস্থান করছিলেন। উরাইবের মতে ফার্কের জন্য তা বেশ অনুকূলে চলে গেছে। ২০১৬ সালে তাকে নোবেল শান্তি পুরস্কারে ভূষিত করা হয়।
৭ অক্টোবর, ২০১৬ তারিখে ঘোষণা করা হয় যে, দেশের গেরিলাদের সাথে শান্তি চুক্তির ফলে নোবেল শান্তি পুরস্কার লাভের জন্য মনোনীত হয়েছেন তিনি। শান্তি চুক্তি বাস্তবায়নের লক্ষ্যে গণভোটের আয়োজন করেও তিনি প্রয়োজনীয় সমর্থন লাভ না করা স্বত্ত্বেও তিনি শান্তি আলোচনায় অগ্রসর হয়েছিলেন।
উকবা ইবনে নাফি
উকবা ইবনে নাফি (عقبة بن نافع, ৬২২–৬৮৩) ছিলেন উমাইয়া খলিফা প্রথম মুয়াবিয়া ও প্রথম ইয়াজিদের শাসনামলের একজন আরব সেনাপতি। তিনি মুসলিমদের মাগরেব বিজয়ের সূচনা করেন।
উকবা ছিলেন আমর ইবনুল আসের ভ্রাতুষ্পুত্র। কুরাইশ বংশের বনু ফিহরি শাখার সাথে সম্পর্কিত হওয়ার কারণে তাকে অনেক সময় আল-ফিহরি পদবী দ্বারা সম্বোধন করা হয়। তার বংশধরদেরকে উকবি বা ফিহরি বলা হত। তিনি তিউনিসিয়ার কাইরুয়ান শহরের প্রতিষ্ঠাতা।
আমর ইবনুল আসের উত্তর আফ্রিকা অভিযানের সময় উকবা ইবনে নাফি তার সাথে অংশগ্রহণ করেছেন। তিনি প্রথমে বারকা শহর জয়ে অংশ নেন এবং ৬৪৪ সালে ত্রিপলিতানিয়া পৌছান। ৬৭০ সালে তিনি কমান্ডার হিসেবে তিনি একটি বাহিনীর নেতৃত্ব দেন। এই বাহিনী মিশরীয় মরুভূমি অতিক্রম করে এবং যাত্রাপথে নিয়মিত বিরতিতে সামরিক ছাউনি স্থাপন করে। বর্তমান তিউনিসিয়ায় তিনি বর্তমান তিউনিস থেকে ১৬০কিমি দক্ষিণে কাইরুয়ান শহর স্থাপন করেন। এই শহর পরবর্তীতে তার সামরিক কর্মকাণ্ডের ঘাঁটি হিসেবে ব্যবহৃত হয়েছে।
৬৮৩ সালে বিসক্রার নিকটে বার্বা‌র খ্রিষ্টান রাজা কুসাইলার দ্বারা উকবা ইবনে নাফি আক্রান্ত ও নিহত হন। তার সেনাবাহিনী কাইরুয়ান ত্যাগ করে বারকায় পিছু হটে তবে ৬৮৮ সালে শহরটি পুনরায় অধিকার করা হয়।
চাখার ইউনিয়ন
চাখার বাংলাদেশের বরিশাল জেলার অন্তর্গত বানারীপাড়া উপজেলার একটি ইউনিয়ন।
ইতিহাস
ঐতিহ্যবাহী চাখার গ্রামের নামে এই ইউনিয়নটির নামকরণ করা হয়েছে তবে এই গ্রামটি আগে কিসমত দরিয়াবাদ নামে পরিচিত ছিল। মোগল আমলে বাকলার শায়েস্তাবাদ গ্রাম থেকে শের খাঁ ও চলবন খাঁ চাখার গ্রামে হেজরৎ করেন। শের খাঁ চাখারের ঐতিহ্যবাহী মজুমদার বংশের প্রতিষ্ঠাতা হন ও চলবন খাঁ চাখারের ঐতিহ্যবাহী কাজী বংশের প্রতিষ্ঠাতা হন। শের খাঁর দুই ছেলে মেহেদী মজুমদার ও শরফুদ্দীন মজুমদার ছিলেন বাকলার শাসক আগা বাকের খাঁর শালা এবং তারা বাংলার নবাব আলীবর্দী খাঁর পক্ষে বাকলা সরকারের অধীনস্থ তামাম জমিদারদের খাজনা (চৌথ ও কর​) আদায় করতেন। এই চৌথ ও কর থেকে কিসমত দরিয়াবাদ গ্রামের নাম চাখার হয়েছে। মজুমদারদের সাথে রাজা উদয় নারায়ণের বিরোধ ছিল। তারা খাজনা না দেয়ার নালিশে উদয় নারায়ণকে রাজ্যচ্যুত করেন এবং তাকে বন্দী করে চাখারের এক জায়গায় নিয়ে যান যা এখনও রাজার হাউলী নামে মশহূর। চাখার থেকে তাকে আলীবর্দী খাঁর কাছে পাঠান।
মেহেদী মজুমদারের দুই মেয়ে সন্তান ছিল যাদের মীর কুতুবউদ্দিন এবং মুহম্মদ হনীফের কাছে শাদী হয়। ছেলে সন্তান না থাকায় জমিদারী মীর কুতুবের হাতে আসে। মীর কুতুবের দুই মেয়ে সন্তান ছিল যারা ঠাউবিবি ও দুলালবিবি নামে পরিচিত। নিকটবর্তী গাভা গ্রামের সর্দার খান্দান মীর কুতুবের মেয়েদেরকে জোর করে নিয়ে যায় কিন্তু চাখারের মজুমদার বংশ সফলভাবে তাঁদেরকে বাড়ীতে ফিরে আনেন। মীর কুতুব ঠাউবিবিকে শাদী করেন তাঁর শাগরেদ আতিকুল্লাহ যিনি চাখারের গোতারের বাড়ীর প্রতিষ্ঠাতা। দুলালবিবিকে শাদী করেন সৈয়দ আতাউল্লাহ যিনি চাখারের শরিফ বাড়ীর ও সৈয়দ বংশের প্রতিষ্ঠাতা।
মেহেদী মজুমদারের দুইজন ছোট ভাই ছিলেন যাদের নাম শরফুদ্দীন মজুমদার এবং আলাউদ্দীন মজুমদার। শরিফুদ্দিন মজুমদারের উত্তরসূরী ছিলেন তাঁর ছেলে এনায়েত উল্লাহ মজুমদার, তারপর উনার ছেলে জামাল উল্লাহ মজুমদার, তারপর উনার ছেলে হায়দর বখশ মজুমদার, তারপর উনার ছেলে মাহমূদ আকবর মজুমদার, তারপর উনার ছেলে মফিজ উদ্দীন মজুমদার, তারপর উনার ছেলে মমতাজ উদ্দীন মজুমদার যার তিন ছেলে ছিলেন আশরাফ উদ্দীন মজুমদার, শরফুদ্দিন মজুমদার ও মহিউদ্দীন মজুমদার। শরফুদ্দিন মজুমদারের তিন আওলাদ বাদশাহ মজুমদার, শাহাজাদা মজুমদার ও সেলিম মজুমদার।
অষ্টাদশ শতাব্দীতে চাখারের মীর ও মজুমদার খান্দানদ্বয় চন্দ্রদ্বীপের রাজাকে অপহরণ করে। কিন্তু চন্দ্রদ্বীপের সামরিক ফৌজের অন্যতম সেনাপতি হায়াত মাহমুদ গভীর রাতে রাজাকে আজাদ করে।
১৯৪০ খ্রিষ্টাব্দে জুলাই মাসে আবুল কাশেম ফজলুল হক চাখার কলেজের ভিত্তি স্থাপন করেন। কলেজ কায়েমালগ্নে লুৎফুল খবীর খূব মেহনৎ করেন। বাকেরগঞ্জ জেলা বোর্ডের চেয়ারম্যান খান বাহাদুর হাশেম আলী খান বোর্ডের তহবিল হতে ৳৪০,০০০ বরাদ্দ করেন কলেজ উন্নয়নের জন্য।
আয়তন
চাখার ইউনিয়নের আয়তন ৩,৯৫৩ একর।
প্রশাসনিক কাঠামো
গ্রামসমূহঃ
জনসংখ্যার উপাত্ত
২০১১ সালের আদমশুমারি অনুযায়ী চাখার ইউনিয়নের মোট জনসংখ্যা ১৬,০০৯ জন। এর মধ্যে পুরুষ ৭,৫০৫ জন এবং মহিলা ৮,৫০৪ জন। মোট পরিবার ৪,০৪৯টি।
শিক্ষা
২০১১ সালের আদমশুমারি অনুযায়ী চাখার ইউনিয়নের সাক্ষরতার হার ৬৩.৩%।
এলদের কোস্তা
এলদের ওয়ান্দের সুসা দে আজেভেদো এ কোস্তা (Hélder Costa; জন্ম: ১২ জানুয়ারি ১৯৯৪; এলদের কোস্তা নামে সুপরিচিত) হলেন একজন অ্যাঙ্গোলীয়–পর্তুগিজ পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল ইত্তিহাদ এবং অ্যাঙ্গোলা জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা কেন্দ্রীয় আক্রমণভাগের খেলোয়াড় হিসেবে খেলেন।
২০০৯ সালে, কোস্তা পর্তুগাল অনূর্ধ্ব-১৬ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় নয় বছর যাবত পর্তুগালের বয়সভিত্তিক দলের হয়ে খেলার পর, তিনি ২০২১ সালে অ্যাঙ্গোলার হয়ে আন্তর্জাতিক পর্যায়ে অভিষেক করেছেন; অ্যাঙ্গোলার জার্সি গায়ে তিনি এপর্যন্ত ৭ ম্যাচে ১টি গোল করেছেন।
প্রারম্ভিক জীবন
এলদের ওয়ান্দের সুসা দে আজেভেদো এ কোস্তা ১৯৯৪ সালের ১২ই জানুয়ারি তারিখে অ্যাঙ্গোলার লুয়ান্ডায় জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কোস্তা পর্তুগাল অনূর্ধ্ব-১৬, পর্তুগাল অনূর্ধ্ব-১৭, পর্তুগাল অনূর্ধ্ব-১৮, পর্তুগাল অনূর্ধ্ব-১৯, পর্তুগাল অনূর্ধ্ব-২০, পর্তুগাল অনূর্ধ্ব-২১ এবং পর্তুগাল অনূর্ধ্ব-২৩ দলের হয়ে খেলার মাধ্যমে পর্তুগালের প্রতিনিধিত্ব করেছেন। পর্তুগালের বয়সভিত্তিক দলের হয়ে তিনি প্রায় ৯ বছরে ৬১ ম্যাচে অংশগ্রহণ করে ১২টি গোল করেছেন।
চন্দ্রবাহাদুর ডাঁগি
চন্দ্রবাহাদুর ডাঁগি (৩০ নভেম্বর ১৯৩৯– ৩ সেপ্টেম্বর ২০১৫) (चन्द्रबहादुर डाँगी, ) ছিলেন অকাট্য প্রমাণসমেত 54.6cm উচ্চতা সহ লিপিবদ্ধ ইতিহাসে সবচেয়ে খর্বকায় ব্যক্তি বা খাটো পুরুষ। ডাঁগি ছিলেন একজন আদিম খর্বকায় ব্যক্তি। তিনি গুল মোহাম্মদের (১৯৫৭–৯৭) রেকর্ড ভেঙে দেন, যার উচ্চতা 57cm ছিল। নেপালের দাঙ জেলায় তার নিজ গ্রামে চন্দ্রবাহাদুরকে একজন লাকড়ি ঠিকাদার দেখতে পেলে তিনি প্রথম গণমাধ্যমের সামনে আসেন, এবং ২০১২-এর ফেব্রুয়ারিতে তার উচ্চতা পরিমাপ করে তাকে পৃথিবীর সবচেয়ে খর্বকায় প্রাপ্তবয়স্ক ব্যক্তি হিসেবে ঘোষণা করে লিপিবদ্ধ করা হয়। এরফলে তিনি গিনেস বিশ্ব রেকর্ডে স্থান করে নেন। তার পাঁচ ভাইয়ের মধ্যে তিনজনের উচ্চতা ১.২২মিটারের (চার ফুট) কম, যেখানে তার দুই বোন এবং অন্য দুই ভাইয়ের উচ্চতা গড়পড়তার মধ্যে রয়েছে।
জীবনী
১৯৩৯ সালের ৩০ নভেম্বর ডাঁগি জন্মগ্রহণ করেন। শারীরিক কোন অক্ষমতার কারণে তিনি খর্বকায় হন তা জানা যায়নি। তিনি নেপালের রাজধানী কাঠমান্ডু থেকে প্রায় দূরবর্তী একটি গ্রাম, রীমখলিতে বাস করতেন। ২০১২ সালে বিশ্বের খর্বকায় ব্যক্তি হিসেবে গিনেস বিশ্ব রেকর্ডে নাম লেখানোর পূর্বে, তিনি কখনো তার নিজ গ্রামের বাইরে যান নি। খর্বকায় ব্যক্তি শিরোনামে ভূষিত হবার পর, তিনি বলেন যে তিনি সর্বদা তার দেশের প্রত্যেক প্রান্তে এবং বহিঃবিশ্বে ঘুরে বেড়াতে চাইতেন। তিনি বলেন যে সবচেয়ে খর্বকায় ব্যক্তি এবং একজন নেপালি নাগরিক হিসেবে, তিনি তার পদমর্যাদা দিয়ে দেশকে পরিচিত করতে চান।
২০১২ সালে, ৭২ বছর বয়সে, ডাঁগি পৃথিবীর সবচেয়ে খর্বকায় মহিলা, ভারতের নাগপুরের বাসিন্দা জ্যোতি আম্গের সাথে দেখা করেন। এই জুটি ২০১৩ সালে গিনেস বুক রেকর্ডের ৫৭তম সংস্করণের জন্য পোজ দেন। ১৩ নভেম্বর ২০১৪-তে, গিনেস বিশ্ব রেকর্ড দিবসের অংশ হিসেবে, ডাঁগি পৃথিবীর সবচেয়ে লম্বা জীবিত ব্যক্তি, সুলতান কোসেনের সাথে লন্ডনের একটি অনুষ্ঠানে দেখা করেন।